ພວກຄົນໂດຍສານ ໄດ້ອອກຈາກ ກໍ່າປັ່ນນໍາທ່ຽວແລ້ວ ທີ່ທ່າເຮືອເກາະ Seychelles (ເບິ່ງວີດີໂອ) 
ກໍ່າ​ປັ່ນ​ນໍ​າທ່ຽວ​ລໍາ​ດັ່ງກ່າວ ​ໄດ້​ລ່ອງ​ລອຍເປັນ​ເວລາ​ສາມ​ມື້ ​ໃນ​ມະຫາ​ສະມຸດ​ອິນ​ເດຍ ​ໂດຍທີ່​​ບໍ່​ມີ​ໄຟຟ້າ​​ໃຊ້.
ພວກຄົນໂດຍສານຈາກກໍ່າປັ່ນນໍາທ່ຽວສໍາລານອິຕາລີລໍານຶ່ງທີ່ຈັກຕາຍນັ້ນ ໃນທີ່ສຸດກໍໄດ້ ຂຶ້ນຝັ່ງ ຢູ່ທີ່ທ່າເຮືອແຫ່ງນຶ່ງ ຂອງເກາະ Seychelles ໃນວັນພະຫັດມື້ນີ້ ຜູ້ໂດຍສານຄົນນຶ່ງກ່າວວ່າ ອາຫານຂອງເຂົາເຈົ້າມີນໍ້າ ເຂົ້າຈີ່ ແລະໃສ້ ອົ່ວອີຕາລີ ເວລາ ເຮືອຕົກຄ້າງຢູ່ເທິງກໍ່າປັ່ນ Costa Allegra ກໍ່າປັ່ນນໍາທ່ຽວລໍາດັ່ງກ່າວ ໄດ້ລ່ອງລອຍເປັນເວລາສາມມື້ໃນມະຫາສະ ມຸດອິນເດຍ ໂດຍ ທີ່ບໍ່ມີໄຟຟ້າໃຊ້ ສະພາກາແດງ ໄດ້ຈັດຕຽມການຕ້ອນຮັບຜູ້ໂດຍສານ ແລະລູກເຮືອຫລາຍກວ່າ 1,000 ຄົນຢູ່ເທິງກໍ່າປັ່ນ Costa Allegra ທີ່ຕ້ອງພາກັນທົນທຸກຢູ່ກັບຄວາມຮ້ອນເອົ້າ ໂດຍປາດ ສະຈາກເຄຶ່ອງເຮັດອາຍເຢັນ ໄຟຟ້າ ແລະການສື່ສານນັ້ນ ຈັກຂອງກໍ່າປັ່ນລໍາດັ່ງກ່າວໄດ້ຕາຍ ແລະໄດ້ລ່ອງລອຍຢູ່ກາງທະເລ ຫຼັງ ຈາກເກີດໄຟໄໝ້ ຢູ່ທີ່ຫ້ອງເຄຶ່ອງຈັກຂອງກໍ່າປັ່ນເມື່ອວັນຈັນຜ່ານມານີ້ ກໍ່າປັ່ນ Costa Allegra ໄດ້ຖືກ ແກ່ຢ່າງຊ້າໆໂດຍເຮືອຫາປາຂອງຝຣັ່ງລໍານຶ່ງ ໄປຍັງທ່າເຮືອເກາະ Seychelles ພວກທະຫານເຮືອອິຕາລີ ກໍຂຶ້ນໄປປະຈໍາການຢູ່ເທິງກໍ່າປັ່ນ ເພື່ອພິທັກປົກ ປ້ອງບໍ່ໃຫ້ ພວກໂຈນທະເລບຸກໂຈມຕີກໍ່າປັ່ນ ພວກໂຈນທະໂລໂຊມາເລຍ ໄດ້ທໍາການໂຈມຕີກໍ່າປັ່ນ ຫຼາຍໆບັ້ນ ຢູ່ໃນຂົງເຂດດັ່ງກ່າວ ບ່ອນທີ່ກໍ່າປັ່ນ ທ່ອງທ່ຽວລຳນີ້ຕາຍນັ້ນ ພວກເຈົ້າໜ້າທີ່ Seychelles ກ່າວວ່າ ໄດ້ມີການຕຽມຍົນໄວ້ແລ້ວ ເພື່ອຈັດສົ່ງພວກຄົນ ໂດຍສານແລະລູກເຮືອຄືນໄປຍັງນະຄອນຫຼວງໂຣມຂອງອິຕາລີນັ້ນ ແຕ່ແນວໃດກໍດີ ຫຼາຍໆຄົນກໍຍັງຍິນດີຮັບເອົາຄໍາສະເໜີຂອງກໍ່າປັ່ນນໍາທ່ຽວ Costa Cruises ທີ່ຈະສືບ ຕໍ່ການພັກຜ່ອນຂອງພວກເຂົາເຈົ້າຢູທີ່ໂຮງແຮມຄຸນນະພາບສູງ ໃນໝູ່ເກາະດັ່ງກ່າວ ປາກົດວ່າບໍ່ມີໃຜໄດ້ຮັບບາດເຈັບ ໃນເຫດການໄຟໄໝ້ໃນຫ້ອງເຄຶ່ອງຈັກຂອງກໍ່າປັ່ນ ແລະ ເວລານີ້ກໍຍັງບໍ່ຮູ້ສາເຫດເທື່ອ ກໍ່າປັ່ນນໍາທ່ຽວດັ່ງກ່າວແມ່ນດໍາເນີນການໂດຍບໍລິສັດດຽວກັນກັບບໍລິສັດທີ່ ກຳກັບນຳກໍ່າປັ່ນ Costa Concordia ທີ່ຫຼົ້ມເມື່ອເດືອນຜ່ານມາຫຼັງຈາກແລ່ນຕຳໂງ່ນຫີນໃຕ້ນໍ້າ ນອກຝັ່ງທະເລອິຕາລີ ຊຶ່ງໃນອຸບັດເຫດຄັ້ງນັ້ນມີຜູ້ໂດຍສານຢູ່ເທິງກໍ່າປັ່ນ 4,200 ຄົນ ແລະໃນນັ້ນຢ່າງໜ້ອຍມີຜູ້ເສຍຊີວິດ 25 ຄົນ